2,5 mld. euro s-au evaporat luni de la Bursa de Valori București: indicele BET, minus 3,6% pe fondul vânzărilor agresive de pe piețele externe, cel mai abrupt declin de doi ani. Nicio companie pe plus din cele 20 din prima ligă bursieră
Indicele principal BET al Bursei de Valori București, care reflectă evoluția celor mai tranzacționate 20 de acțiuni, a scăzut luni cu 3,6% la 17.757 de puncte, în contextul în care vânzările agresive de pe piețele externe, în centrul cărora se află temerile de recesiune din SUA, s-au reflectat negativ în prețurile acțiunilor celor mai mari companii locale.